2. pielikums

**DARBA UZDEVUMS**

Būvdarbu būvuzraudzība objektam “Sabiedriskā transporta galapunkta “Jugla-3” teritorijas labiekārtošana Murjāņu ielā 58, Rīgā”

**1.Vispārīgie nosacījumi**

* 1. Izpildītājam jānodrošina būvdarbu būvuzraudzības veikšana (turpmāk – Uzraudzība) objektā “Sabiedriskā transporta galapunkta “Jugla-3” teritorijas labiekārtošana Murjāņu ielā 58, Rīgā” (turpmāk – Objekts).
	2. Orientējošais būvdarbu būvuzraudzības laiks – 5 (pieci) mēneši no atzīmes izdarīšanas būvatļaujā par būvdarbu uzsākšanas nosacījumu izpildi.
	3. Izpildītājam jānodrošina nepārtraukta būvniecības procesa uzraudzība atrodoties objektā, kad vien norit būvdarbi, turklāt – arī ārpus normālā darba laika (t.sk. arī naktīs), brīvdienās un svētku dienās.
	4. Izpildītājam jānodrošina atbilstoši Uzraudzības veikšanai pietiekamā skaitā kvalificēts personāls.
	5. Izpildītājam jānodrošina atbildīgā būvuzrauga minimālais darba laika ieguldījums objektā ne mazāk kā 40 stundas nedēļā un ne mazāk kā 5 stundas diennaktī. Izpildītājam jāveic Uzraudzības personāla ikdienas darba laika uzskaite (reģistrācija) Objektā.
	6. Izpildītājs ir tiesīgs piesaistīt sertificētu būvuzrauga palīgu nepārtraukta būvniecības procesa uzraudzības nodrošināšanai ar nosacījumu, ka būvuzrauga palīga darba laiks nav ieskaitāms atbildīgā būvuzrauga minimālā darba laika ieguldījumā objektā (1.5.punkts).
	7. Būvuzrauga prombūtnes (darbinieka slimība, atvaļinājums, u.c.) laikā vai darba līguma izbeigšanas gadījumā, izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to pirms tam rakstveidā informējot Pasūtītāju saskaņā ar iepirkuma līguma noteikumiem.
1. **Būvdarbu apraksts**
	1. Būvdarbi veicami saskaņā ar SIA “PRO VIA” izstrādāto būvprojektu “Sabiedriskā transporta galapunkta “Jugla-3” teritorijas labiekārtošana Murjāņu ielā 58, Rīgā” (turpmāk-Būvprojekts).
	2. Būvprojekts paredz paplašināt sabiedriskā transporta galapunkta teritoriju, lietus ūdeni no papildus laukuma novadīt uz esošo lietus ūdens kanalizācijas sistēmu, izbūvējot jaunas gūlijas un aku, apgaismojumu papildināt pa laukuma perimetru ar jauniem apgaismojuma balstiem, paredzot LED apgaismojumu, elektronisko sakaru kabeļu kanalizācijas un kabeļu izbūvi, esošās videonovērošanas sistēmas papildināšanu uzstādot kameras pa laukuma perimetru, izmantojot apgaismojuma balstus, nojumes nojaukšanu un teritorijas labiekārtošanu, organizējot drošu sabiedriskā transporta un gājēju kustību galapunkta teritorijā.
	3. Apbūves laukums pārbūvējamai teritorijai – 1723 m2, apbūves laukums visai teritorijai – 6155 m2.
2. **Būvuzraudzības pienākumi**
	1. Uzraudzība tiek veikta saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi” (turpmāk - Vispārīgie būvnoteikumi), kā arī ievērojot citu būvniecību reglamentējošo normatīvo aktu prasības. Pēc būvdarbu pabeigšanas Izpildītājam jāveic visi būvuzrauga kompetencē ietilpstošie pasākumi objekta nodošanai ekspluatācijā.
	2. Izpildītājam, veicot Uzraudzību, papildus Vispārīgo būvnoteikumu prasībām, ir šādi papildus pienākumi:
		1. pārbaudīt, vai Būvuzņēmējam pirms būvdarbu uzsākšanas ir pienācīgā kārtā un kvalitātē sagatavoti šādi dokumenti/informācija:
			1. iepriekšējs paziņojums Valsts darba inspekcijai par būvdarbu uzsākšanu Objektā, ja tas nepieciešams atbilstoši normatīvo aktu prasībām;
			2. Pasūtītāja un Būvuzņēmēja savstarpēji parakstītais Objekta pieņemšanas un nodošanas akts;
			3. Būvuzņēmēja rīkojumi par atbildīgā būvdarbu vadītāja, būvdarbu vadītāju (ceļu būvdarbu vadīšanā, ūdensapgādes un kanalizācijas, ieskaitot ugunsdzēsības sistēmu būvdarbu vadīšanā, elektroietaišu izbūves darbu vadīšanā (līdz 1 kV), elektronisko sakaru un tīklu būvdarbu vadīšanā) būvdarbu vadītāju palīgu, darba aizsardzības koordinatora, kā arī par atbildīgo personu par elektrodrošību un ugunsdrošību nozīmēšanu Objektā;
			4. Būvuzņēmēja līgums par būvgružu utilizāciju;
			5. Būvuzņēmēja un apakšuzņēmēju (darbuzņēmēju) reģistrācija Būvkomersantu reģistrā;
			6. būvspeciālistu reģistrācija Būvkomersantu reģistrā;
			7. darbu veikšanas projekts;
			8. darba aizsardzības plāns;
			9. Būvuzņēmēja un apakšuzņēmēju visu būvlaukumā strādājošo strādnieku saraksti ar personas kodiem un attiecīgā uzņēmuma vadītāja apstiprinājumu;
		2. ne retāk kā 2 (divas) reizes mēnesī organizēt un protokolēt būvdarbu vadības sanāksmes. Sagatavot un saskaņot ar būvdarbu vadības sanāksmes dalībniekiem sanāksmes protokolus, kā arī nodrošināt protokolu izsniegšanu sanāksmes dalībniekiem 3 (trīs) darba dienu laikā pēc sanāksmes norises. Sagatavoties sanāksmei, pirs sanāksmes apzināt būtiskus jautājumus, kuri rakstveidā vismaz vienu darba dienu pirms sanāksmes iesniedzami Pasūtītājam;
		3. sadarboties un tikties ar Pasūtītāju, autoruzraugu, piedalīties Būvuzņēmēja un Pasūtītāja organizētās sanāksmes, kā arī piedalīties Pasūtītāja noteiktās pārraudzības un kontroles vizītēs;
		4. nodrošināt, lai paveikto būvdarbu kvalitāte un apjomi tiktu pienācīgi pārbaudīti (t.sk., iekļaujot būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā;
		5. pārbaudīt būvdarbu vadītāju ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
		6. pārbaudīt un ar parakstu apstiprināt paveikto būvdarbu apjomus, tai skaitā aktu par kalendārajā mēnesī faktiski izpildīto darbu apjomu un izmaksām;
		7. kontrolēt satiksmes organizācijas atbilstību Būvprojektam, darbu veikšanas projektam un darba vietas aprīkojuma shēmām, ņemot vērā, ka Objekts tiek ekspluatēts;
		8. kontrolēt un veicināt būvdarbu veikšanu saskaņā ar būvdarbu līguma noteikumiem un VAS “Latvijas Valsts ceļi” apstiprināto dokumentu “Ceļu specifikācijas 2019” (turpmāk – Ceļu specifikācijas);
		9. Būvdarbu kvalitātes novērtējumu un pārbaudes veikt saskaņā ar Ceļu specifikācijās noteikto, bet šādas pārbaudes ne mazāk kā:
			1. zemes klātnei:
				1. grunts sablīvējumu katrai kārtai vai pamatnei – 4 vietās;
				2. deformācijas modulis ar saistvielām nesaistītām kārtām – 4 vietās;
			2. ar saistvielām nesaistītām papildkārtām:
				1. kārtas biezums – 8 vietās;
				2. sablīvējums – 4 vietās;
				3. deformācijas modulis pastiprinātai salizturīgajai kārtai – 4 vietās;
			3. ar saistvielām nesaistītām pamata kārtām:
				1. kārtas biezums - 8 vietās;
				2. sablīvējums katram slānim – 4 vietās;
				3. deformācijas modulis – 4 vietās;
		10. organizēt laboratoriskās pārbaudes un piedalīties pārbaužu veikšanā ar nosacījumu, ka pārbaudes tiek veiktas ar būvdarbu veicēju nesaistītā laboratorijā (ar būvdarbu veicēju saistīta laboratorija šī punkta izpratnē ir laboratorija, kurā būvdarbu veicējs ir tās struktūrvienība vai laboratorija ir būvdarbu veicēja struktūrvienība, būvdarbu veicējam pieder laboratorijas akcijas un/ vai kapitāla daļas (viena vai vairākas), un/ vai laboratorijai pieder būvdarbu veicēja akcijas un/ vai kapitāla daļas (viena vai vairākas). Ja pretendents ir personu apvienība, tad šī punkta nosacījums attiecas uz visiem (katru atsevišķi) tās dalībniekiem). Būvuzraugam ir pienākums organizēt, ka laboratorijā iegūtos pārbaužu rezultātus laboratorija elektroniski nosūtīt Pasūtītāja pārstāvim un būvuzraugam;
		11. ne vēlāk kā 3 (trīs) dienas iepriekš elektroniski informēt Pasūtītāja pārstāvi par laboratorisko pārbaužu nepieciešamību. Laboratoriskās pārbaudes apmaksā būvuzraugs (izpildītājs);
		12. veikt visus mērījumus un pārbaudes, kas nepieciešamas, lai pārliecinātos par būvdarbu un būvdarbos pielietoto materiālu atbilstību būvniecības līguma prasībām;
		13. saskaņā ar šo uzdevumu veikt uzbūvēto segumu konstruktīvās kārtas kvalitātes novērtēšanu un pārbaudes pirms nosedzošās kārtas būvniecības uzsākšanas;
		14. pieprasīt izbūvēto konstrukciju un segto darbu atsegšanu, ja rodas pamatotas šaubas par kāda darba izpildes kvalitāti un atbilstību Būvprojektam;
		15. ja Būvuzņēmējs piedāvā alternatīvu risinājumu būvizstrādājumiem un iekārtām, izskatīt materiālu un iekārtu atbilstību Būvprojektā noteiktajām prasībām un sniegt atzinumu un priekšlikumus Pasūtītājam;
		16. piedalīties Būvuzņēmēja darbu kvalitātes pārbaudēs un, ja nepieciešams organizēt attiecīgas no Būvuzņēmēja neatkarīgas kvalitātes pārbaudes, tostarp nodot materiālu paraugus testēšanai neatkarīgajās akreditētās laboratorijās;
		17. dot būvdarbu veicējam nepieciešamos rīkojumus, saskaņojumus un apstiprinājumus;
		18. dot būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultēties ar autoruzraugu un Pasūtītāju un sagatavot risinājumus par izmaiņām būvprojektā, kā arī novērtēt sagatavotos risinājumus un saskaņot tos;
		19. pirms iesniegšanas Pasūtītājam izskatīt un saskaņot būvdarbu veicēja iesniegtos konstatācijas aktus par:
			1. būvprojekta kļūdām;
			2. apjoma, materiālu un citām konstatētām izmaiņām, kas apdraud būvdarbu kvalitāti, termiņus, izmaksas un satiksmes drošību;
			3. projekta neatbilstību situācijai dabā, piemēram, inženierkomunikāciju izvietojuma vai inženierkomunikāciju parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā būvprojektā neparedzēto inženierrisinājumu.
		20. kopā ar saskaņotiem būvuzņēmēja konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu;
		21. nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.
	3. Izpildītājs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:
		1. apstiprināt jebkuras Būvprojekta izmaiņas, tostarp kuras samazina vai palielina būvdarbu apjomu;
		2. mainīt būvdarbu veikšanas termiņu;
		3. apstiprināt būvizstrādājumu vai darba izmaksu vienības cenu, Būvprojekta un specifikāciju (tehnoloģiju, konstrukciju, materiālu) grozījumus.
3. **Atskaites**
	1. Izpildītājs sagatavo un iesniedz Pasūtītājam pārskatu par būvuzraudzības plānā norādīto pasākumu savlaicīgu izpildi saskaņā ar Vispārīgiem būvnoteikumiem.
	2. Izpildītājs 1 (vienu) reizi nedēļā, ne vēlāk kā nedēļas divu pirmo darba dienu laikā elektroniski uz Pasūtītāja pārstāvja e-pasta adresi nosūta būvuzrauga iknedēļas atskaiti saskaņā ar būvuzraudzības līgumu;
	3. Izpildītājs 1 (vienu) reizi mēnesī iesniedz parakstītas būvuzrauga iknedēļas atskaites kopā ar būvuzraudzības izpildīto darbu nodošanas - pieņemšanas aktu līgumā noteiktajā kārtībā;
	4. Pēc Pasūtītāja pieprasījuma 3 (trīs) darba dienu laikā elektroniski uz Pasūtītāja pārstāvja e-pasta adresi nosūta būvuzrauga atskaiti par izpildītajiem būvuzraudzības darbiem.
	5. Ja iepirkuma līgumā noteiktais būvdarbu izpildes termiņš pārsniedz vairāk kā 1 (vienu) kalendāro mēnesi no sākotnēji paredzētā būvdarbu izpildes termiņa, būvuzraugs, sākot ar pirmo kalendāro mēnesi, 5 darba dienu laikā pēc kalendārā mēneša beigām iesniedz:
		1. būvuzņēmēja precizētu būvdarbu kalendāro grafiku;
		2. precizētu būvuzraudzības plānu.